Publication: Magyar Közlöny
Issue: MK-2008-62 (Year: 2008, Number: 62)
Era: 2004-2010
Section: Az illetmény és egyéb juttatások meghatározása a köztisztviselõk jogállásáról szóló 1992. évi XXIII. törvény és a
Paragraph Index: 726

2008. április 30-ig kérjük benyújtani a Magyar Államkincstár Dél-dunántúli Regionális Igazgatóság részére. Postacím: 7633 Pécs, Szigeti u. 33/A. A pályázati kiírásnak megfelelõ pályázókat a munkáltató által kijelölt bizottság hallgatja meg. A pályázatok elbírálására 2008. május 30-ig kerül sor, az álláshely a pályázat elbírálását követõen azonnal betölthetõ. A munkavégzés helye: Kaposvár, Rákóczi tér 7–8. A pályázattal kapcsolatos további információt az alábbi elérhetõségen kérhetnek: Király Zoltánné dr. (humánpolitikai referens) telefon: (72) 213-388/4207. A Magyar Államkincstár Észak-alföldi Regionális Igazgatósága pályázatot hirdet pályázatos referens munkakör betöltésére Pályázati feltételek: – büntetlen elõélet, – magyar állampolgárság, – egyetemi vagy fõiskolai szintû közgazdasági felsõoktatásban szerzett szakképzettség, jogász szakképzettség, fõiskolai szintû államigazgatási és szociális igazgatási, gazdasági agrármérnök vagy felsõfokú iskolai végzettség és okleveles könyvvizsgáló, mérlegképes könyvelõ, pénzügyi tanácsadó, pénzügyi-számviteli szakellenõr, pénzügyi-számviteli ügyintézõ, – számítógépes felhasználói ismeret. Elõnyt jelent: – önkormányzati beruházások lebonyolításában szerzett tapasztalat vagy – az állami lakástámogatás lebonyolításában szerzett tapasztalat. Ellátandó munkaköri feladatok: – a pályázatos támogatási szakterület keretében önkormányzati beruházások pályázatainak és szerzõdéseinek pénzügyi menedzselése, – az állami lakástámogatás feladatainak lebonyolításában való részvétel, – a gázártámogatás rendszerében végzendõ szolgáltatói és egyéb pénzügyi ellenõrzések végrehajtása. A munkavégzés helye: Szolnok, Debrecen, Nyíregyháza. A pályázati anyaghoz kérjük csatolni: – részletes szakmai önéletrajzot, – 3 hónapnál nem régebbi erkölcsi bizonyítványt, – végzettséget, képesítéseket igazoló okmányok másolatát, – esetleg referenciamegjelölést, ajánlólevelet, – 1 db fényképet.

Source: https://magyarkozlony.hu/hivatalos-lapok/03a93d2d5d47497c1f75a421d0abc66348984387/dokumentumok/600b8c93b3fbeea7d7a3cc447d6aabdf43024123/letoltes